b'\n_START_ARTICLE_\nCiciban (revija)\n_START_PARAGRAPH_\nRevija Ciciban je za\xc4\x8dela izhajati leta 1945, takoj po 2. svetovni vojni. Ime je dobila po otro\xc5\xa1kem liku iz pesmi slovenskega pesnika Otona \xc5\xbdupan\xc4\x8di\xc4\x8da. Sprva je z leposlovnimi in pou\xc4\x8dnimi besedili nagovarjala vse otroke v osnovni \xc5\xa1oli, a se je \xc5\xbee v drugem desetletju izhajanja usmerila na mlaj\xc5\xa1e \xc5\xa1olarje._NEWLINE_Danes je Ciciban zasnovan kot leposlovna in pou\xc4\x8dna revija za otroke od 6. leta dalje, zlasti za u\xc4\x8dence prvega triletja. Osnovni namen revije je ponuditi dovolj kakovostnega gradiva za estetsko vzgojo na podro\xc4\x8dju besedne, likovne in glasbene umetnosti. Prav tako ponuja dovolj gradiva za u\xc4\x8denje na vseh podro\xc4\x8djih intelektualne in gibalne vzgoje, povsod pa vklju\xc4\x8duje tudi socialno u\xc4\x8denje._NEWLINE_Revijo vsak mesec izdaja Mladinska knjiga. Obi\xc4\x8dajna \xc5\xa1tevilka ima 72 strani (z vpeto kartonko in nalepkami), z izjemo decembrske, junijske in julijske, ki so obse\xc5\xbenej\xc5\xa1e (obi\xc4\x8dajno jim je prilo\xc5\xbeena zgo\xc5\xa1\xc4\x8denka z glasbo ali s pravljicami, redkeje knji\xc5\xbeica, plakat)._NEWLINE_Pri ustvarjanju revije sodelujejo slovenski pisci, ilustratorji in strokovnjaki s podro\xc4\x8dja razvojne psihologije, pedagogike, naravoslovja, likovne in \xc5\xa1portne vzgoje itd. Uredni\xc5\xa1tvo sodeluje z razli\xc4\x8dnimi organizacijami ter ustanovami, kot so In\xc5\xa1titut za varovanje zdravja, Zavod RS za \xc5\xa1port, Uprava RS za za\xc5\xa1\xc4\x8dito in re\xc5\xa1evanje, Urad za mladino, Evropski parlament \xe2\x80\x93 Informacijska pisarna za Slovenijo, Cankarjev dom, Radio Slovenija, Radio \xc5\xa0tudent, mednarodni festival animiranega filma Animateka, Stripburger ... V okviru akcij, kot so Cici Vesela \xc5\xa1ola in Cici umetnije in razli\xc4\x8dni nate\xc4\x8daji, pa sodeluje uredni\xc5\xa1tvo tudi z vrtci in star\xc5\xa1i._NEWLINE_Reviji Ciciban je bila od prvega letnika izhajanja do leta 2007 kot vir dodatnih informacij prilo\xc5\xbeena revija Za star\xc5\xa1e, od leta 2007 naprej pa uredni\xc5\xa1tvo dodatno informira bralce revije na spletnih straneh www.ciciban.si in www.mladinska.com/zastarse.\n_START_SECTION_\nAvtorji literarnih besedil\n_START_PARAGRAPH_\nKlasiki slovenske knji\xc5\xbeevnosti za otroke: Fran Levstik, Oton \xc5\xbdupan\xc4\x8di\xc4\x8d, Josip Stritar, Dragotin Kette, Fran Mil\xc4\x8dinski, Sre\xc4\x8dko Kosovel ..._NEWLINE_Avtorji iz polpreteklega obdobja: Kristina Brenkova, Branka Jurca, Ela Peroci, Mira Voglar, Lojze Krakar, Jo\xc5\xbee \xc5\xa0mit, Tone Pav\xc4\x8dek, Kajetan Kovi\xc4\x8d, Dane Zajc, Svetlana Makarovi\xc4\x8d, Niko Grafenauer, Ervin Fritz, Miroslav Ko\xc5\xa1uta, Ne\xc5\xbea Maurer, Boris A. Novak, Vojan T. Arhar ..._NEWLINE_Sodobni avtorji: Anja \xc5\xa0tefan, Bina \xc5\xa0tampe \xc5\xbdmavc, Barbara Gregori\xc4\x8d, Andrej Rozman, Milena Bati\xc4\x8d, Peter Svetina, Cvetka Sokolov, Nata\xc5\xa1a Konc Lorenzutti, Miklav\xc5\xbe Komelj, David Bedra\xc4\x8d, Katarina Soka\xc4\x8d, Tinka Ba\xc4\x8di\xc4\x8d, Andreja Borin ...\n_START_SECTION_\nIlustratorji\n_START_PARAGRAPH_\nStarej\xc5\xa1a generacija: Marlenka Stupica, An\xc4\x8dka Go\xc5\xa1nik Godec, Marjanca Jemec Bo\xc5\xbei\xc4\x8d ..._NEWLINE_Srednja generacija: Jelka Reichman, Marjan Man\xc4\x8dek, Matja\xc5\xbe Schmidt, Jelka Godec Schmidt, Daniel Dem\xc5\xa1ar, Alenka Sottler, Marija Lucija Stupica, Kostja Gatnik, Mojca Cerjak, Zvonko \xc4\x8coh, Lilijana Praprotnik Zupan\xc4\x8di\xc4\x8d, Svjetlan Junakovi\xc4\x87, Silvan Omerzu, Samo Jen\xc4\x8di\xc4\x8d, Bojan Jurc ..._NEWLINE_Sodobni avtorji: Gorazd Vahen, Mojca Osojnik, Maja \xc5\xa0ubic, Ma\xc5\xa1a Kozjek, Ana Zavadlav, Ana Ko\xc5\xa1ir, Ana Razpotnik, Suzi Bricelj, Peter \xc5\xa0kerl, Polona Lov\xc5\xa1in, Damijan Stepan\xc4\x8di\xc4\x8d, Tanja Komadina, Petra Pre\xc5\xbeelj ...\n_START_SECTION_\nSkladatelji\n_START_PARAGRAPH_\nMira Voglar, Igor \xc5\xa0tuhec, Boris Vrem\xc5\xa1ak, Brina Je\xc5\xbe Brezav\xc5\xa1\xc4\x8dek, Jakob Je\xc5\xbe, Jani Golob, Toma\xc5\xbe Habe, Aldo Kumar, Janez Bitenc, Robert Kamplet, Vitja Avsec, Ambro\xc5\xbe \xc4\x8copi, Ur\xc5\xa1ka Pompe, Peter \xc5\xa0avli, Rok Golob, Marjan Koro\xc5\xa1ec, Damijan Mo\xc4\x8dnik\n_START_SECTION_\nAvtorji igrarij\n_START_PARAGRAPH_\nKatarina Soka\xc4\x8d, Lilijana Praprotnik Zupan\xc4\x8di\xc4\x8d, Marko Jakopi\xc4\x8d, Barbara Hanu\xc5\xa1, Ljubica Marjanovi\xc4\x8d Umek, Marjan Man\xc4\x8dek, Jelka Godec Schmidt, Nata\xc5\xa1a Bucik ...\n_START_SECTION_\nNaravoslovna rubrika\n_START_PARAGRAPH_\nRudi Ocepek\n_START_SECTION_\nPotopisi\n_START_PARAGRAPH_\nArne Hodali\xc4\x8d\n_START_SECTION_\nLikovna rubrika\n_START_PARAGRAPH_\nSilva Karim\n_START_SECTION_\nLeposlovni del\n_START_PARAGRAPH_\nV leposlovnem delu revije Ciciban izhajajo izvirna doma\xc4\x8da besedila, prevodi in ponatisi. Viri, iz katerih \xc4\x8drpa uredni\xc5\xa1tvo, so zapisi doma\xc4\x8dega in tujega slovstva, doma\xc4\x8de in prevedene knjige, tuje otro\xc5\xa1ke revije in seveda v najve\xc4\x8djem dele\xc5\xbeu izvirna, \xc5\xa1e neobjavljena dela sodobnih slovenskih pesnikov in pisateljev. Na uredni\xc5\xa1tvu zelo poudarjajo raznolikost zvrsti, vrst, avtorjev in poetik. Objavljajo pripovedno prozo, ljudske pravljice (primerne za najmlaj\xc5\xa1e), avtorske pravljice, kraj\xc5\xa1e zgodbe (bodisi fantasti\xc4\x8dne ali tak\xc5\xa1ne iz vsakdanjega \xc5\xbeivljenja), avtorsko poezijo, ljudsko pesem, pesmi za igro, uganke, dramatizacije, literarno-pou\xc4\x8dne \xc5\xbeanre (npr. zgodba v slikah), slikopise, stripe.\n_START_SECTION_\nLikovna podoba revije\n_START_PARAGRAPH_\nOtrok prihaja v stik z likovnimi umetninami kakovostnih sodobnih slovenskih avtorjev za otroke. Ker je za nebralca ali oblikujo\xc4\x8dega se bralca najpomembnej\xc5\xa1i stik s stranjo oziroma pogled na ilustracijo, posve\xc4\x8dajo na uredni\xc5\xa1tvu temu veliko pozornost. Dalj\xc5\xa1e pripovedi so bogato \xc4\x8dlenjene z ilustracijami tako, da je mogo\xc4\x8de pravljico brati in gledati kot slikanico.'